
Posavska narodna nošnja, 


e? 


Oblast hrvatskoga krša i hrvatsko- 
slavonskog međurječja. 


A) Hrvatsko-slavonsko međurječje. 


Posavina, 


Sreća je za našu domovinu, što ima dosta velikih ravnica, u kojima 
rodi u izobilju svake vrsti žita. Takove su ravnice prave žitnice za narod. 
Obično se steru uz veće rijeke i njihove pritoke. Tako se uz rijeku Savu 
proteže dugačka plodna nizina, koju zovemo Posavinom. 

Sava izvire u bratskoj Sloveniji, ispod golemog brda Triglava. 
Isprva se provlači između visokih planina, no kasnije teče prostranom 
ravnicom i prelazi kod utoka Sutle u Hrvatsku. Kod Zemuna utječe u 
veliku rijeku Dunav. Tako Sava spaja i slovenske i hrvatske i srpske 
krajeve, 

Do Podsuseda, nedaleko od Zagreba, Sava je prilično brza, no što 
bliže ušću, teče ona sve polaganije, pa se katkada za velikih kiša ili u 
proljeće, kada snijeg kopni, razlije i nanese ljudima veliku štetu: poplavi 
polja, zamulji usjeve i livade, a dogodi se i to, da potopi gdjegod blago 
pa i ljude. I pritoci Save nabujaju; tada su pojedini krajevi uz Savu kao 
kakva jezera, iz kojih proviruju kućice, U ovim niskim krajevima nastaju 
bare i močvare, koje ljeti zaudaraju, okuže zrak i pune su komaraca, pa su 
škodljive po zdravlje. Takve su veće močvare: Lonjsko Polje i 
Obedska bara, Svega toga će pomalo nestati, kad se uredi korito 
Save i njezinih pritoka i kad se uz obale podignu nasipi. Tada će ti 
krajevi biti zdraviji, a kad se isušene močvare zazelene od sočne trave i 
od pšenice-bjelice, bit će i narod sretniji i bogatiji. 

U Savu teku s lijeva: Sutla, Krapina (iz Hrv. Zagorja), Lonja, 
Ilova, Orljava (iz Požeške. kotline) i Biđ-Bosut, a s desna: 
Kupa i Una 

Prijeđemo li kod Zagreba Savu, eto nas u onom dijelu Posavine, koji 
se zove Turopolje i koji se prostire sve do Siska. U Turopolju ima 
velikih hrastovih šuma, pa žirom tove svinje, koje prodavaju na vašaru u 
Velikoj Gorici, Zagrebu, Sisku i drugdje. Dobro uspijeva tamo 
kupus i luk. 


Kad su se Hrvati u davno doba doselili sa sjevera u ove krajeve, bili 
su podijeljeni na plemenske župe. Takova plemenska župa, koja se do 
danas sačuvala, bila je i Turo- ' 
polje. Još i danas Turopoljci 
biraju svoga župana ili ko- s 
meša, a svi su seljaci »pleme- 
nitaši«, 

Na utoku Kupe u Savu razvio 
se već u rimsko doba grad, koji 
se zvao Siscia, a danas Sisak. 
Junački knez Ljudevit Posavski, 
koji se borio za oslobođenje Hr- 
vata ispod franačkog gosdodstva, 
odabrao je Sisak svojom prije- 
stolnicom. Kod Siska je g. 1593. 
hrvatski ban Toma Erdedi strašno 
potukao Turke, pa je i sam njihov 
vojskovođa Hasan-paša zaglavio 
u boju. I danas je to znamenit 
trgovački grad. Nije čudo, što se 
već davno u njemu razvila trgo- 
vina, jer leži između Kupe i Save, 
kojima mogu ploviti male lađe i 
odvoziti i dovoziti robu, a svuda 
naokolo prostirese plodna ravnica, 
Danas trguje on najviše žitom i 
drvom. Kraj Siska, na utoku Kupe 
u Savu, stoji stari grad, koji je 
nekada bio obrana od“ Turaka, 

Čitavom Posavinom juri že- 
ljeznica, koja spaja dva najveća 
grada naše države, Zagreb i Beo- 
grad. Ta željeznička pruga dodi- 
ruje ova veća posavska mjesta: 
Novsku, Novu Gradišku i 
Brod. U svim tim mjestima trguje 
se ponajviše žitom, ali najjače se 
razvila trgovina u Brodu, jer 
kroza nj prolazi roba za Bosnu i Dalmaciju. U Brodu je i velika tvornica 
željezničkih vagona, 

Od Broda kreće željeznica prema Vinkovcima, odakle se može željez- 


Žemg1 


Tvedska bara 


Posavina, 


ka — 

nicom na šest strana. Vinkovci su dakle raskrsnica željeznica i cesta, 
pa je zato tamo trgovina vrlo živa. Kraj Vinkovaca teče Bosut. Teče vrlo 
polagano, pa se poslije velikih kiša razlije i tako nastanu nezdrave močvare. 
Južno od Vinkovaca leži Županja, gdje je tvornica tanina. Tanin se 
dobiva iz hrastove kore, a trebaju ga mnoge tvornice. Najviše se tanina 
izveze u strane države, Takva je tvornica tanina i u Mitrovici U 
Posavini ima posvuda velikih hrastovih šuma. Poznato je, da tu raste 
najbolje hrastovo drvo, kakova nema nadaleko. Od hrastovine izrađuju se 
dužice za bačve, pragovi za željeznice, pokućstvo i druge stvari, pa se ta 
roba izvozi i u strani svijet, a žirom se tove svinje. 


Slavonska kuća u Slavoniji, 


Ruma i Inđija leže podalje od Save, a usred istočnog dijela 
Slavonije, koji se zove Srijem. Zemun je u istočnom Srijemu, a nasuprot 
Beogradu; njih dijeli samo Sava. Beograd se vidi lijepo uveče, kad zasinu 
tisuće električnih žarulja, koje se divno odrazuju u Savi 


Savom od Siska do Beograda plove i manji parobrodi, koji prevoze 
putnike i robu. Do Siska dolaze splavi, kojima se prevoze iz Slovenije daske, 


Posavina je vrlo plodna ravnica. Izvrsno uspijeva tu pšenica i druge 
vrsti žita, osobito u donjem dijelu Posavine. Od voća najbolje rodi šljiva. 
Od šljive peku ljutu rakiju, koja je već mnogo zla učinila narodu, 

Posavci su vesele ćudi pa vole pjesmu, svirku i kolo. U kolu se pjeva | 
ili svira gajdaš. Posvuda se odijevaju u slikovitu narodnu nošnju, koja 
je osobito lijepa oko Vinkovaca. U gornjoj Posavini grade kuće ponajviše 
od drveta, pa ih lijepo ukrase drvenim rezbarijama. 


Zagreb, Na lijevoj strani Save, a ispod Zagrebačke gore, podigao se 
najljepši grad naše države, Zagreb. Zagreb i Beograd ujedno su i najveći 
gradovi naše kraljevine. Razgledajmo malo Zagreb! 


Donji grad. Krasnu sliku pruži Zagreb putniku, kada siđe s voza na 
glavnom kolodvoru (stanici). Čim iziđe iz stanice, eto pred njim najljepšega 
dijela Zagreba: u sredini perivoj, koji se zove trg kralja Tomi- 
slava, s Umjetničkim paviljonom. U tom se paviljonu prire- 
đuju izložbe slika i kipova naših slikara i kipara, a u prizemlju jemuzej 
$rada Zagreba s različitim zagrebačkim starinama: tu ima starih 
pisama, slika, pokućstva i t, d, Sa svake je strane perivoja neprekidni niz 
divnih palača. Pođemo li s trga kralja Tomislava prema sjeveru, eto nas 


% 
Pogled na Zagreb sa glavnog kolodvora, 


na Akademi čkom trgu, gdje je palača Jugoslavenske Aka- 
demije. U toj je palači u prizemlju muzej starina, gdje se čuvaju vri- 
jedne stvari iz naše prošlosti, kao na pr. staro oružje, oruđe, novci, kipovi 
it. d. U prvom je katu dragocjena i čuvena dvorana (galerija) slika, koju 
je hrvatskom narodu poklonio pokojni đakovački biskup Josip Juraj 
Štrosmajer, Ispred Akademije postavila su se mramorna poprsja glasovitih 
hrvatskih junaka, učenjaka i umjetnika, a iza Akademije novi spomenik 
biskupu i dobrotvoru Štrosmajeru od slavnoga hrvatskoga kipara Meštro- 
vića, Šetalište pred Akademijom zove se Zrinski tr g ili Zrinje- 
vac, To je najmilije i najljepše šetalište Zagrebčana. Osobito je lijepo 
na Zrinjevcu, kada svira usred šetališta muzika, a vodoskoci (šedrvani) 
prskaju vodu uvis i na sve strane, Na Zrinjevcu je i golema palača su d- 
benoga stola. Štrosmajerova ulica veže Zrinjevac s prostranim Jela- 

ćićevim trgom, usred kojega je spomenik čuvenoga hrvatskog bana 
Jelačića, koji je oslobodio g. 1848, Hrvatsku od madžarskog nasilja. 
S Jelačićeva trga vodi Jurišićeva ulica na istok, u onaj dio grada, koji 


Jelačićev trg. 


je sav izgrađen poslije rata, Tu su palače velikih banaka i trgovačkih dru- 
štava, pa velimo: to je trgovačka četvrt grada. Tu je najljepša 
palača Burze. Na brijegu iznad Vlaške ulice vide se velike zgrade liječ- 


Trg kralja Aleksandra. U sredini kazalište, 


ničkog (medicinskog) fakulteta, t. j. visoke škole, gdje se uči 
za liječnike. Za dva dinara odvest će nas tramvaj u prekrasni perivoj 
Maksimir, .Tu ima i jezero, a usred jezera otočić sazvjerinjakom, 
gdje su svakovrsna zvjerad i ptice iz cijeloga svijeta. 


Na zapad vodi s Jelačićeva trga stara, ali i najživlja ulica grada 
Zagreba, koja se zove Ilica, U toj je ulici tolika vreva, da moraš ići 
svakako po pločniku, jer bi te lako pregazio automobil, tramvaj (ulična 
željeznica) ili kotur (bicikl), U prekrasno uređenim trgovačkim izlozima 
blista se, osobito uveče, kad zasjaju električne žarulje, najraznovrsnija 
roba. U Ilici je i spomenik pjesnika Andrije Kačića-Miošića, Odavle ćemo 
Frankopanskom ulicom na prostrani Trg kralja Aleksandra, gdje 
se nalazi kazalište, a na susjednom Mažuranićevu trgu sveuči- 
lišna knjižnica i arhiv t. j. mjesto, gdje se čuvaju stara pisma 
hrvatskih kraljeva i velikaša sve onamo iz Tomislavovih vremena. Malo je 
dalje vrt (»botanički vrt«), u kojem se uzgaja bilje, drveće i cvijeće 
sa čitava svijeta, 


ZAGREB. Sveučitičtna bibiioteka * 
La biblinthčque de Vuniversitć 


Sveučilišna knjižnica. 


Posvema na zapadu velike su kasarne i tvornice, 

Gornji grad. Iz lice možeš uspinjačom u Gornji grad, pa 
te eto na Štrosmajerovu šetalištu, odakle ti pogled puca daleko 
u posavsku ravnicu, gdje se vijuga srebrnasta Sava, U gornjem su gradu 
na starodrevnom Markovu trgu nekadašnji banski, a sada kra- 
ljevski dvori, gradsko poglavarstvo istara župna crkva 
sv. Marka sa šarenim krovom. Pred crkvom na trgu vide se četiri kamena, 
gdje je po predaji pogubljen seljački mučenik Matija Gubec. Gornji 
grad se zvao prije Gričili Gradec, te je bio slobodna varoš. 

U Demetrovoj je ulici prirodoslovni muzej, gdje ima svako- 
vrsnih ruda i životinja, a sve je to tako udešeno, da se ne može pokvariti. 
Na Vrazovu šetalištu ima stara kula — Popov toranj, sagra- 
đena u vrijeme, kad je vladalo ljuto neprijateljstvo između Griča i 
Kaptola, — u kojem je zvjezdarnica, odakle se velikim dalekozorima 
motri mjesec i zvijezde, 


sa 

Donji grad je živ i bučan, jer se tamo mnogo trguje, a gornji je grad 


tih i miran, jer tamo su većinom uredi, 


Kaptol. S Jelačićeva trga eto nas Bakačevom ulicom, koja je na 
istočnoj strani trga, do stolne crkve, što se ponosno diže uvis s dva 
zvonika visoka 107 m. U crkvi vlada sveta tišina; visoki stupovi, dugački, 
šiljati, krasno bojadisani prozori, visoki žrtvenici — sve kao da prstom 
pokazuje prema Svemogućemu. S desne stra- 
ne glavnoga žrtvenika počivaju kosti narodnih 
mučenika Petra Zrinskoga i Krste Frankopana. 
U crkvi su najveće i najljepše orgulje u našoj 
državi. Nekada je stolna crkva bila ograđena 
čvrstim zidovima i kulama, da se obrani od 
neprijatelja, pa neke kule još i danas stoje. 
Crkva je sagrađena još u davno doba, ali je 
poslije više puta pregrađena. Uz crkvu. je 
dvor nadbiskupa zagrebačkoga i škola za sve- 
ćenike (sjemenište). 

Pođimo dalje onim putem, kojim smo došli 
do crkve, pa ćemo doći na raskršće: jedan 
put vodi nas u zelenu dolinu Sv. Ksavera 
s crkvicom na brežuljku i u selo Šestine, 
a drugi na Mirogoj, gdje se niže spomenik 
do spomenika od bijelog, sivog i crnog mra- 
mora, a u arkadama (t. j. otvorenim hodni- | 
cima sa stupovima) počivaju kosti mnogih 
hrvatskih rodoljuba, pjesnika i umjetnika kao 
Petra Preradovića, Augusta Šenoe, Pjudeyita 
Gaja i drugih. 

U Zagrebu ima mnogo škola svake vrsti: narodnih osnovnih škola, 
građanskih škola, obrtničkih škola, gimnazija i realnih gimnazija, trgovačkih 
škola, učiteljskih, umjetničkih (za slikarstvo, kiparstvo, glazbu) i drugih 
škola, Trgovaca i zanatlija svake vrsti ima sva sila, a ima i mnogo velikih 
tvornica, gdje se na veliko izrađuje svakovrsna roba; tako ima tvornica 
papira, kože, strojeva, likera, čokolade i t. d, U gradskoj munjari, koja 
ima 80 m visok dimnjak, proizvodi se električna struja, a u plinari plin. 
Svake godine su u Zagrebu veliki sajmovi, te velika lešina 4 i vašar svako- 
vrsne robe »Zagrebački zbor«, 


Stolna crkva. 


U Zagrebu jesjedište zagrebačke oblasti, zagrebačke 
nadbiskupije, vojničke armijske oblasti i najviših 
sudova, 

Lijepa su izletišta Šestine i Gračani ispod Zagrebačke Sore i 
Podsused s ruševinama staroga Susedgrada, gdje je stanovao okrutni 
vlastelin Tahi, protiv kojega su se digli seljaci (»seljačka buna«). Zagre-' 
bačka gora naročito je omiljelo izletište Zagrepčana, osobito ruševine 
Medvedgrada, gdje je nekad (po pripovijedanju) vladala »Crna 
kraljica«, i na najviši vrh Zagrebačke gore — Sljeme. 


Hrvatsko Zagorje, 


Pređemo li kod Zagreba Zagrebačku goru ili se iz Zagreba povezemo 
željeznicom, koja vodi u Varaždin, eto nas u brežuljkastom Hrvatskom 
Zagorju Kad pogledamo taj kraj s kojega povišeg brda, vide se ti 
bregovi kao valovi na moru, pa velimo da je Hrvatsko Zagorje valovito. 

Sela su razasuta po brežuljcima; takav kraj nije prikladan za velika 


Olepoglava 


Golubovec 


gllatar 
osutinsko 
bd 


Hrvatsko Zagorje. 


sela kao Podravina ili Posavina, jer selo nema dosta prostora, da se raširi. 
Ipak je Hrvatsko Zagorje naš najgušće naseljen kraj, pa je razumljivo, da 
je svaki komadić zemlje pomno obrađen. Brežuljci dakako najviše prijaju 
vinovoj lozi, pogotovu, kad je Zagorje s triju strana zaštićeno gorama: 

Kostelskom gorom, Ivančicom i Zagrebačkom gorom, 
pa ima blago podneblje. Livada i pašnjaka nema dosta, jer je većina 
zemlje pretvorena u oranice, pa se nije moglo u većoj mjeri razviti sto- 
čarstvo, ali zato Zagorci hrane mnogo peradi, osobito čuvenih purana, 
pa ih prodaju i tako dođu do potrebitih novaca. A ijaja im donose lijep 
prihod. Ipak sve to ne dostaje, da se prehrane, pa stoga mnogi idu u 
Zagreb, da rade kao radnici u tvornicama. Kad bi se različite tvornice 
podigle u Zagorju, našli bi i kod kuće zarade, no sada je samo veća tvor- 
nica u Bedekovčini, u kojoj se izrađuje glinena roba, osobito cijevi, 
a druga u Oroslavlju, gdje se izrađuje sukno. Tvornica u Oroslavlju 
najveća je tvornica sukna u našoj državi. 

U Hrv, Zagorju žive sami Hrvati kajkavci. Vole svoje lijepe i pitome 
bregove, pa ih teška srca ostavljaju. Teško se priviknu na jednoličnu ravnicu 
kao što je Podravina ili Posavina, gdje osim toga nema onako čista uzduha 
i onako zdrave vode kao u Zagorju. 

Sredinom Zagorja teče rječica Krapina, a međom Slovenije i Hrvat- 
ske teče Sutla, 

Najveće je mjesto u Hrv. Zagorju Krapina, gdje se rodio prepo- 
roditelj hrv. naroda Ljudevit Gaj, pa mu je tamo podignut spomenik. 
Na brijegu se vide razvaline Viline kule, gdje su po priči zazidala braća 
Čeh, Leh 1 Meh sestru — izdajicu Vilinu, Blizu Krapine, kod sela Rado- 
boja, kopa se sumpor. Zagorje ima i toplica, a to su: Krapinske To- 
plice, Sutinske Toplice i Stubičke Toplice. U tom je 
kraju nastala poznata seljačka buna, koju je vodio Matija Gubec, Pobožni 
svijet mnogo hodočasti u proštenište Majke Božje, u MarijuBistricu. 
Nedaleko od Marije Bistrice nalazi se trgovište Zlatar. U Klanjcu 
je boravio pjesnik »Lijepe naše« Antun Mihanović. I doista je morao u 
tom lijepom kraju zapjevati: 

»Lijepa naša domovino!« 


Gore između Save i Kupe, 


Ljeti Zagrepčani vrlo rado polaze za nedjelja i blagdana u Samo- 
bor. Najzgodnije se onamo dođe malom samoborskom željeznicom. Samo- 
bor leži podno Samoborske ili Okićke gore, — Uzduh je tamo svjež, pa 
se građani, koji su cijele sedmice radili u uredima, mračnim dućanima 
i tvornicama lijepo tamo odmore i osvježe za novi rad. Iz Samobora idu 
na izlete i na razvaline staroga grada Samobora, koji se diže iznad 
samoga mjesta, ili još dalje na ruševine grada Okića u Okićkoj gori 
ina Plješivicu 

Neki potoci, koji teku s Plješivice u Kupu, razliju se prije svoga ušća, 
pa načine močvare, 

Uz Kupu širi se također nizina kao i uz Savu, samo što ona nije 
velika, Tu nizinu zove narod Pokuplje. 

Kupa izvire u Gorskom Kotaru ispod Risnjaka, a utječe u Savu 
kod Siska. S desne strane prima pritoke: Koranu (s pritokom M re ž- 
nicom) i Glinu as lijeve: KupčinuiOdru. 

Najznamenitije je mjesto u Pokuplju grad Karlovac, nekadašnja 
tvrđava, sagrađena za Vojne Krajine, da bude obrana protiv Turaka, na 
Kupi. Tamo je sjedište velikog župana primorsko-krajiške oblasti, a ima 
i više škola. Grad je rasvijetljen električnim svijetlom. Ta električna 


Stari grad u Samoboru 


god. 1776. 


Stari grad u Samoboru, kakav je bio prije 150 godina, 


struja, koju proizvodi vodopad. Kupe kod Ozlja, tjera i svakovrsne stro- 
jeve, pa se u novije doba podiglo u Karlovcu mnogo tvornica, I trgovina 
je velika, jer Karlovac leži u plodnoj okolici, a tamo je i željeznička 
raskrsnica. ' 

Uz Kupu leže i sela JamnicailLasinja, gdje izviru ljekovite 
kisele vode, koje se razašilju u bocama. 


Moslavačka, Kalnička i Bilo-gora, 
Moslavina. Već su u davno doba Rimljani upoznali ljepote i plodnost 


toga kraja, pa su zasadili Moslavačku goru vinovom lozom. I danas 
tu uspijeva izvrsno vinova loza, 

Moslavačka gora smjestila se u sredini kraja, koji je po njoj dobio 
i svoje ime, Moslavina je sa svih krajeva okružena rijekama: Lonjom_ 
i njezinim pritokom Čazmom, tellovom, Uz te rijeke bujne su livade 
i plodna polja. Na Čazmi je istoimeno mjesto Čazma,analLonjilvanić- 
$rad. Veće je mjesto i Kutina. 

Uz lijepo obrađena polja ima i bujnih livada, koje daju blagu hranu, 
pa se narod u Moslavini uz ratarstvo bavi mnogo i stočarstvom. U Mosla- 
vačkoj gori kopa se kamen granit, koji se upotrebljava za izrađivanje spo- 
menika, a kod sela Mikleuške izvire petrolej. Velika vrijednost leži u hra- 
stovim šumama, 

Kalnička gora i Bilo-gora. Lijepo je u rodnim i bogatim ravnicama, ali 
će još ljepše i zdravije u gorama. — Ravnice su jednolične, ali su rodne i 

Kalnička gora i Bilo gora, 


bogate, a u gorskom kraju, kao što je naša Kalnička gora, ima bez- 
broj prirodnih krasota, samo nema prostranih polja, punih zlatnoga klasja 
kao u ravnoj Posavini, u Srijemu i Đakovštini, 

Kalnička gora protegla se od izvora Lonje do izvora potoka G1o- 
govnice, koji utječu u Čazmu. — Sjeverna joj je strana obrasla šumom, 
a s južne su strane većinom vinogradi, ali po vrhovima izviruju i gole 
hridi, Vinogradi su pomno uređeni, pa iz njih narod crpe glavni prihod, 
jer polja slabo rode. U samoj gori izvire kod sela Apatovca ljekovita 
voda kiselica, koja se lijeva u boce i razašilje u trgovinu, U gori su i 
razvaline nekada dobro utvrđenoga grada Kalnika, kamo se bio sklonio, 
kako priča narod, hrvatsko-ugarski kralj Bela III. (IV.), kad je bježao 
pred divljim Mongolima. Seljaci su mu, kad mu je ponestalo hrane, donosili 
šljive, a on je onda dao košticama gađati Mongole, I danas ima u tom 
kraju »plemenitaša« kao i u Turopolju, a narod ih zove »šljivari«, Plem- 

stvom ih je nadario kralj Bela. Preko gore vodi dobra cesta iz Varaždin- 
skih Toplica u Križevce, Križevci leže u plodnome kraju, pa je tamo 
smještena gospodarska škola i ratarnica, gdje se uče, kako valja razumno 
$ospodariti. Ima tamo i učiteljska škola i gimnazija, pa lijepa grčko-kato- 
lička stolna crkva i sijelo grčko-katoličkoga (unijatskog) biskupa. U Kri- 
ževcima bio je prije pet stotina i nekoliko godina »krvavi sabor«, gdje je 
dao tuđinac kralj Sigismund pogubiti mnoge hrvatske velikaše, 

Na Kalničku goru veže se na istoku šumovita i niska Bilo-gora. 
Potoci, koji izviru na sjevernoj strani tih dviju gora, teku u Dravu, a oni 
s južne strane u Savu; stoga velimo, da su te dvije gore razvođe Save i 
Drave. 


Unijatska stolna crkva u Križevcima. 


U krajevima ispod Kalničke gore i oko Bilo-gore na dobru je glasu 
stočarstvo, pa se u Bjelovaru obdržavaju veliki vašari za stoku, na 
koje dolaze i talijanski trgovci blagom. Polja se sve više obrađuju stroje- 
vima; velika tvornica gospodarskih strojeva postoji u samom Bjelovaru. 


Požeška kotlina. 


Eto nas i opet u lijepom kraju, kakova ne nađeš svagdje! Kroz 
sredinu Požeške doline protječe rječica Orljava, a dolinu sa svih strana 
okružuju gore poput zelena vijenca: s južne strane Požeška gora i 
Dilj-gora, sa zapadne strane visoki Psun j, sa sjeverne Papuk i 
Krndija, ana istoku su Krstovi. Gore su obrasle šumom, po obron- 


15 


cima su vinogradi i voćnjaci, a po dolinama steru se žitorodna polja. Pod- 
neblje je blago, jer Požešku dolinu odasvud štite gore od oštrih vjetrova, 

Požeška dolina. 
a osobito sa sjevera, Zato i tako dobro uspijeva voće; na glasu su požeške 
jabuke »srčike«, Gore su obrasle šumama, koje zadržavaju vlagu, pa zato 

izvori ne presuše, Izvori hrane mnoge potoke, a uz potoke su bujne livade, 
koje opet daju izvrsne hrane za blago, 

U najvećem mjestu Požeške doline, u Požegi podigli su Požežani 
spomenik franjevcu Luki Imbrišimoviću, koji se proslavio prilikom oslo- 
bođenja Slavonije od Turaka, Lijepo je mjesto i Kutjevo. S onu stranu 
Psunj-gore nalaze se glasovite toplice Lipik, a sjeverno od Lipika su 
toplice Daruvar, U Pakracu je sijelo pravoslavnog vladike, Sva su 
ta mjesta povezana željeznicama, koje idu dolinama uz rijeke, 


Podravina, 


Uporedo s rijekom Savom teče sjeverno rijeka Drava. Drava dolazi 
u Hrvatsku iz susjedne Štajerske nedaleko sela Vinice, a utječe u 
Dunav kod sela Aljmaša nedaleko Osijeka. Ravnicu uz rijeku 
Dravu zovemo Podravinom. Drava teče brzo — velimo da dere — 
pa često podruje obalu i mijenja svoj tok, te postane opasna ne samo za 
polja, koja su uz njezinu obalu, nego i za čitava sela, 

U Dravu utječe s desne strane Plitvica, Bednja, Bistra i 
Karašica, as lijeve Mura. 

Bednja izvire u Maceljskoj goriiz Trakošćanskoga je- 
zera. Nad tim se gorskim jezerom diže lijep dvorac Trakošćan. Uz 
Bednju je Lepoglava, gdje je nekoć bio samostan Pavlina s visokom 


školom, koja je bila prva škola takove vrsti u Hrvatskoj, a danas je tamo, 


kazniona. Nedaleko od Lepoglave, u Golubovcu, kopa se kameni 
ugalj. Ispod gore Ivančice, koja se diže na desnoj strani Bednje, nalazi 
se mjesto Ivanec, Kod Varaždinskih Toplica dijeli Bednja 
Topličku goru od Kalničke gore, U tim toplicama izvire vruća 
ljekovita voda, koja ima u sebi sumpora, Njezinu su ljekovitost poznavali 
već davno prije Rimljani. Ludbreg leži u vrlo rodnoj okolici; u njemu 
se obdržavaju veliki sajmovi. Ti su krajevi posve slični Hrv. Zagorju. 
Polja su oko Drave plodna, pa su se tu razvila velika i bogata sela i 
veća trgovišta i gradovi. U gornjoj Podravini najveći je grad Varaždin. 
Nekad je bio još znamenitiji, jer su se tamo ustoličivali hrvatski banovi, 
no i danas ima tamo trgovaca i zanatlija svake vrsti, pa i gimnazija, Stari 
utvrđeni grad s kulama stoji još i danas. Tu je zaglavio knez Krsto Fran- 
kopan, pristaša kralja Ivana Zapolje, kad je opsijedao taj grad. U Ko- 
privnici su jaki vašari, osobito konjima i govedom. Nekad su tu veli- 
kaši na saboru proglasili istoga kneza Krstu Frankopana »zaštitnikom i 
braniteljem hrvatskoga kraljevstva«, Tada je i Koprivnica bila dobro utvr- 
đena. Danas je tu velika tvornica umjetnoga gnojiva. Između Koprivnice i 

«Virovitice smjestila su se i u plodnoj ravnici najveća hrvatska sela: 


Virje, Đurđevaci Pitomača, spojena dobrom cestom i željezni- 
com, Tu je nekad bilo mnogo živoga pijeska — prava mala pustinja — 
no marljivi su ga Podravci pretvorili u plodne oranice i vinograde, Ali i 


Podravina, 


ka gore 


KA o 


danas još ima pijeska na nekim mjestima, Dalje vodi željeznica preko 
Slatinei Našica u Osijek, Blizu Našica, u Đurđenovcu, ve- 
lika je tvornica tanina. Uz Dravu su u slavonskoj Podravini bogata trgo- 
višta Donji Miholjac i Valpovo. 


Špoljar Zemljopis za III. razred 2 

Osijek je najveći grad na Dravi i u istočnoj Hrvatskoj, koja se zove: 


Slavonija. U njemu je sjedište velikog župana osječke oblasti, više različitih 
škola i tvornica, tako na pr. tvornica žigica i tvornica sladora. Trgovina 
je u Osijeku vrlo živa, jer je to trgovačko središte većega dijela rodne 
Slavonije. Grad se dijeli na Gornji grad, gdje je središte prometa i 


Trakošćanski dvorac i jezero. 


trgovine, na Tvrđu i Donji grad, koje spaja Novi grad. Osijek 
ima i parobrodarsku stanicu, jer je Drava ovdje već toliko duboka, da može 
nositi riječne parobrode, 
U zavoju Dunava nalazi se Erdut s ruševinama staroga grada. 
Podravina je sa sjevera otvorena i izvržena vjetrovima, pa stoga ima 
oštriju zimu nego li na pr. Zagreb. Plodnošću ne zaostaje Podravina mnogo 
za Posavinom, Polja su razumno i pomno obrađena, Ima i bujnih livada, 

pa je i stočarstvo vrlo razvijeno. Podravski su konji na dobru glasu, Narod 
je vrlo marljiv i štedljiv. Narodna se nošnja u gornjoj Podravini zatrla, 
no u slavonskoj se Podravini uščuvala, 


giskaaiii 
i 


oIu donjoj ili slavonskoj Podra- 
vini ima m/estimice močvara, koje 
nastaju odatle, što nekoji potoci ne 
stignu do Drave, već se prije izgube 
u onoj nizini, koja stere uz Dravu, 
Takove su močvare nezdrave i pravo 
su leglo komaraca, a osim toga ne 
mogu se obrađivati, pa od njih nema 
koristi. No danas ih ima sve manje, 
jer ih isušuju tako, što iskovaju ka- 
nale, pa voda oteče u Dravu, 


S onu stranu Drave i Mure ne 
stanuju više Hrvati, nego su tamo 
Madžari. Tu su za vremena hrvat- 
skih narodnih vladara bili često 
bojevi između Hrvata i Madžara, . 
koji su provaljivali u Hrvatsku, U 
tim je bojevima poginuo Braslav, 
knez Posavske Hrvatske. Preko 
Drave je poslije kralj Tomislav pro- 
tjerao Madžare, a ovdje su Hrvati 
dočekali Kolomana, kad je htio da 
oružjem osvoji Hrvatsku, 


Župna crkva u Osijeku. 

O Božiću 1918. godine zauzela je naša vojska kraj, koji se stere iz. 
među Mure i Drave, Međumurje. Međumurjem su dugo vremena 
gospodovali Madžari i htjeli Međumurce, koji su svi Hrvati, na svaki način, 
a najviše dakako madžarskim školama, odnaroditi i pomadžariti, ali to im 
nije uspjelo. Marljivi se Međumurci ničim ne razlikuju od susjednih Po- 
dravaca. Međumurje je gusto naseljeno, pa su mnogi prisiljeni, da odlaze 
na rad izvan svoga kraja. Nekoja sela uz Dravu bave se ispiranjem zlata, 
kojega ima nešto malo u dravskom pijesku, 

Najveće je mjesto Čakovec, gdje još i danas stoji stari grad, koji 
je pripadao knezu Petru Zrinskomu, U donjem su Međumurju veća mjesta 
Prelog i Kotoriba. 


Đakovština i Srijem, 


Đakovština plodnošću, lijepom narodnom nošnjom i običajima ni 
u čemu ne zaostaje za ostalom Slavonijom, Središte je Đakoštine Đa - 
kovo, gdje je dao veliki dobrotvor hrvatskoga naroda Josip Juraj 

Đakovština, 


Štrosmajer sagraditi velebnu stolnu crkvu s dva visoka zvonika, Crkvu 
su iznutra islikali veliki umjetnici; prozori nijesu bojadisani, da se bolje 
vide slike, koje prikazuju Isusovo rođenje, Sveta tri Kralja i drugo. Ispod 
crkve je sahranjen veliki biskup, koji je toliko dobra učinio svome narodu. 
Nad ulazom u hram napisano je: »Slozi naroda i jedinstvu crkava«, Biskup 

Štrosmajer uopće je mnogo radio na tome, da se Hrvati i Srbi što jače 
slože i zbliže. Kod Đakova su u 14. stoljeću braća Horvati i Ivan Paližna 
zarobili kraljice Mariju i Jelisavu i odveli ih u zatočenje (u Novigrad na 
moru), 
U tom plodnom kraju dobro rodi svake vrsti žito, ima lijepoga blaga, 
a po brežuljcima rodi izvrsno vino. Sela su velika i obično su sva uz cestu. 
Osobito je lijepa narodna nošnja. ' 


TI L 


Đakovačka stolna crkva. 


Sa sjeverne strane Đakovštine teče Vuka, koja utječe u Dunav, a 
sa južne Biđ-Bosut, koji utječe u Savu. Mjestimice se on razlije, pa 
načini nezdrave močvare, 


Na Đakovštinu se nastavlja prema istoku najplodniji kraj između 
Save, Dunava i Drave, To je naš kićeni Srijem, 

Poznata je ona narodna: »Što je Srema — toga više nemal« I doista 
nema u našoj domovini kraja, koji bi se mogao takmiti u obilju i bogatstvu 
s našim kitnjastim Srijemom. Prostire se Srijem između Dunava i Save. 
Najljepši je ukras Srijema Fruška gora, koja se protegla od V u ko- 
vara doSlankamena, Vrhunci Fruške gore spuštaju se strmo prema 

Dunavu, dok se s druge strane prema Savi postepeno spuštaju. Već su u 
davno doba Rimljani tamo zasadili vinovu lozu, pa i danas ima tamo 
mnogo vinograda, koji rode izvrsnim vinom. Zato se i pjeva: 


»Listaj goro, listaj Fruško dična! 
U tebe nam rujno rodi vino, 
Rujno vino, slatka malvasija*.« 


S NoviSad 


Srijem, 


Fruška gora obrasla je većinom hrastovom i bukovom šumom, punom 
ptica grabilica i zvjeradi, A u tihim dolinama smjestilo se 13 bijelih pravo- 
slavnih manastira, Najljepši su KrušedoliRavanica, gdje su sahra- 
njene moći kneza Lazara. Ima u gori i ugljena, koji se kopa kod Vrdnika. 


Srijem je dobio ime po Mitrovici, koja se za Rimljana zvala 
»Sirmium«. Uz Dunav leže Srijemski Karlovci, gdje je bilo do 


nedavna sijelo srpskog patrijara, a malo dalje su tvrđava Petrova-. 


radin, trgovište Ilok i Vukovar, gdje je sjedište velikog župana 
srijemske oblasti. U Iloku je pokopan franjevac Ivan Kapistran, koji se 
odlikovao u boju protiv Turaka, kad su Turci podsijedali Beograd. S južne 
strane Fruške gore nalazi se Ruma. 


Srijem je najplodniji kraj u Slavoniji. Osobito rodi tu pšenica i 
kuruz, I pčele nalaze pašu u obilju. Nije čudo, što je velika plodnost Sri- 
jema primamila onamo mnogo stranaca, osobito Nijemaca, ali su dakako 
Hrvati i Srbi u pretežnoj većini, Srijemci su veseli pa vole pjesmu i kolo: 
čim gajdaš zasvira eto ih u kolo, pa poskakaju, da se sve zemlja trese, 


* Malvasija je vrst grožđa, koje daje slatko vino, 

Banovina. 


Kupi na jugu, između Korane i Une, stere se brdovit kraj Bano- 
vina, koji se tako zove otuda, što je hrvatski ban bio nekada zapovjednik 
vojske onoga kraja, Tu su i dvije gore, koje su dobile svoje ime po zname- 
nitim Hrvatima: Petrova gora (nekad se zvala Gvozd) dobila je ime 
po posljednjem hrvatskom kralju narodne krvi Petru, koji je u njoj 
poginuo boreći se za slobodu svoje otadžbine Hrvatske, a Zrinska 


“gora dobila je ime po junačkome rodu knezova Zrinskih. U tim gorama 


ima željezne rudače; rudača iz Petrove gore tali se kod sela Vrano- 


Banovina i Pokuplje. 


vine blizu kupališta Topuskoga, a ona iz Zrinske gore kod Bešlinca. 
U Topuskom izvire ljekovita vruća voda, 


U dolini uz rječicu Glinu leži Glina, a uz Kupu Petrinja. U Pe- 
trinji ima gimnazija, učiteljska škola i škola za domaćice. Nekad je i 
Petrinja bila utvrđena protiv turskih provala. Tamo je i velika tvornica 
suhomesnate robe. Na Uni je Kostajnica. 


Banovina pripadala je još prije pedeset godina u Vojnu Krajinu, pa 
je narod u Banovini još u prošlom stoljeću morao da neprestano stoji na 
straži protiv Turaka. Stoga i jest u mnogome zaostao, no u novije doba 
kreće i tu sve na bolje, Prije rata narod se otuda selio mnogo u Ameriku 
zbog zarade, a seli se i danas, ali kad se uputi u napredno obrađivanje 
zemlje i u razumno gospodarenje, bit će mu dobro i kod kuće, pa ne će 

trebati, da se seli u tuđinu, Tada će Banovina biti opet bogata, kao što 
bijaše prije provale Turaka, 


Vodenica u Banovini. 


B. Hrvatski krš (kras). 
Gorski Kotar. 


Kad se vozimo željeznicom, što iz Zagreba vodi u Hrv. Primorje, 
prolazimo iza Ogulina krajem, gdje su se nanizala sama brda, Taj se 
kraj zove Gorski Kotar. Željeznica se provlači dolinama uz rijeke 
MrežnicuiDobrui što bliže k moru, sve se više uspinje. Često puta 
ne može da zaobiđe koje brdo, već su graditelji željeznice morali produpsti 
tvrdi kamen, a željeznica se tada provlači kroz brdo kao krtica kroz rupu, 
dok ne izađe na drugoj strani. Takovi se rovovi zovu tuneli, 

Gore su u Gorskom Kotaru građene od kamena vapnenca i većinom 
su obrasle crnogoričnom šumom, ali ima i mnogo mjesta, gdje 
izviruju gole, krševite hridine. Vapnenac lako od studeni i vrućine puca. 
Lako se propuca u manje i veće šupljine, gdje se gubi voda, a često poniru 
i čitave rijeke pod zemlju. To su ponornice, Takova ponornica je 
rijeka Dobra, koja ponire kod Ogulina u Đulin ponor, ali poslije 
opet izlazi napolje i utječe u Kupu. Kroz šupljine kamena vapnenca pro- 
kapljuje voda, a pošto se vapnenac pomalo i otapa, nastaju ponori, 

Gorski kotar i Hrvatsko primorje. 

vrtače ili ponikve, podzemne spilje i jame. Spilje su veliki pro- 
stori pod zemljom; voda je obično od otopljenoga vapna načinila na tlu 
ina stropu prekrasne sige, koje su slične onim ledenim svijećama i sabljama, 
što zimi vise s krovova, Rijeke čine opet nad zemljom slapove, koji 
se uz veliku buku ruše niz strminu. Takove krajeve, gdje se sve to nađe 
na okupu, zovemo Kršemili Krasom. Krški krajevi nijesu baš plodni; 
plodne su samo dobine uz rijeke i polja, a brda su krševita i gola. 


Risnjak. 


Ajdmo uz našu željeznicu! Proći ćemo mimo Vrbovsko, gdje je 
tvornica žigica, i doći do velikoga planinskog sela Delnice. Oko Delnica 
ima mnogo crnogoričnih šuma, u kojima je gdjegdje snijega i usred ljeta. 
Drvari ga pokriju lišćem, da se ne otopi, pa ljeti njime gase žeđu, jer je 
u tom kraju teško za pitku vodu, Blizu Loka va ima velika spilja s lije- 
Pim sigama, — Fužinama na sjeveru leži Čabar na Čabranki, 
pritoku Kupe. Blizu Čabra izvire ispod Risnjaka Kupa. Vodopad 


< 

»Zeleni Vir« visok je 60 m, pa se voda ruši silnim šumom. Snaga toga 
vodopada upotrebljuje se za dobivanje električne struje, 

Željeznica se sve više uzdiže, a kraj postaje sve pustiji i krševitiji. 
Kad stignemo na stanicu Plase, uskliknut ćemo od radosti, jer će nam 
nenadano puknuti pred očima naše divno Jadransko more. 

U Gorskom Kotaru mnogo je hladnije nego na pr. u Hrv. Zagorju, 
jer Gorski Kotar leži visoko nad morem, Snijeg često pada 6 do 7 mjeseci, 


. pa je zima duga, osobito u sjevero-zapadnom dijelu, dok ljeto traje samo 


2 mjeseca: od sredine lipnja do sredine kolovoza. Trešnje cvatu istom u 
lipnju, a dozrijevaju potkraj srpnja. Ni vinova loza ni pšenica ne uspijevaju 
u Gorskom Kotaru, a na nekim mjestima ne može ni kukuruz pravo dozoriti, 
Glavna je hrana ljudima toga kraja krumpir, repa, kupus, grah i ječam, 
Da nema te studeni, bio bi to plodan kraj, jer nije tako krševit i gol kao 
susjedno Hrv, Primorje, a ovako ih zemlja ne može prehraniti, pa moraju 
u svijet kao marljivi radnici, da zarade svoj kruh. Mnogi su zaposleni kao 
drvosječe u šumama ili kao radnici u pilanama, Uza sve siromaštvo, čestit 
je to i vrijedan narod. Marljivost i poštenje — to je obilježje hrvatskoga 
naroda u Gorskom Kotaru, 


Plitvička jezera. 


U krševitom tom kraju dao nam je Bog najveću prirodnu ljepotu naše 
domovine, a to su Plitvička jezera.“ Ima ih petnaest, što većih, što 
manjih, Jedno stoji za se, a ostala su nanizana kao stepenice, pa se izlije- 
vaju mnogim slapovima jedno u drugo. Čine se kao niz bisera nanizanih na 
svilenoj vrpci, kojim je priroda ukrasila lijep taj kraj. Dva su takva slapa 
visoka blizu 30 m, a onaj slap, kojim pada potok Plitvica u Koranu, 
visok je 78 m. 

Jezera su sa svih strana okružena šumom obraslim gorama. Bistra 
modra voda, mnogobrojni slapovi, kojih se šum neprestano čuje, i zdrav 
gorski uzduh dovabe svake godine mnogo stranaca onamo na ljetovanje. 
Ima i posebno društvo, koje se brine za poljepšavanje jezera, pa je uredilo 
staze i puteljke oko jezera i sagradilo kuću (hotel), gdje stranci mogu 
udobno stanovati, 

(Iz najdonjeg jezera istječe Korana, koja kod Karlovca utječe u 
Kupu. I uz Koranu su lijepi krajevi, osobito kod Slunja, gdje Slunj- 
čica, pritok Korane, čini lijepe slapove, 


* Vidi naslovnu sliku! 

Lika i Krbava. 


Najviše i najkrševitije planine hrvatskoga Krša dižu se baš u Lici i 
Krbavi, pa se zato i veli »kršna Lika«, S morske se strane uzdigla dugačka 
i visoka planina Velebit, koja na jednom mjestu dosegne visinu od 
1789 m. Od sjevero-zapada prema jugo-istoku nanizale se u tom kraju još 
Velika Kapela, Mala Kapela i Plješivica, 


Lika i Krbava. 


Lika je dakle s morske strane ograđena Velebitom kao visokim zidom, 
a osim toga i sama leži dosta visoko nad morem, pa zato tamo vladaju 
ljute zime. Gore su na nekim mjestima gole, pa se kamen u ljetu užari i 
izbija jaku toplinu; zato su ljeta vruća, ali kratkotrajna. 

Gore su i tu kao i u čitavom Kršu građene od vapnenca i pune su 
šupljina, ponora, provalija i vrtača (vrtače su udubine poput zdjele s pro- 
mjerom od više metara), Ima i spilja sa sigama, koje je stvorila voda 
kapljući tisuće i tisuće godina kroz podzemlje i otapajući kamen. To je 
krševit i većim dijelom neplodan kraj, ali ima i plodnih dolina. Plodne su 

doline uz rijeke Gacku, LikuiKrbavu Te sutri rijeke ponornice 
t. j. one teku neko vrijeme po površini, a onda se izgube pod zemljom, 
Takve doline zovu se polja. Zovu se ta polja po rijekama: Gacko polje, 
Ličko polje i Krbavsko polje, U Gackom je polju mjesto O to- 
čac, Ličko polje slabo je plodno, pa tamo narod oskudijeva. Lika ima 
pritok Novčicu, na kojoj leži Gospić, najveće mjesto u Lici, Kod 
Perušića ima krasna spilja »Samograd« s nekoliko velikih dvorana 


\pod zemljom, a sa stropa vise sige čudnovata oblika. Na Krbavici leži 


Udbina, a sjeverno od Udbine Korenica. Na Krbavskom polju bila 
je & 1493. bitka Hrvata s Turcima, gdje su Turci Hrvate strašno porazili, 
pa je i sam hrvatski ban Derenčin pao u boju, Proteklo je toliko krvi, da 
su poslije zvali to polje i »Krvavo polje«, i 


Izvor Une. 


U Lici izviru još rijeke Zrmanja i Una. Una utječe u Savu, a 
Zrmanja u Jadransko more, U dolini Zrmanje, u sjevernoj Dalmaciji, tako 
je blago podneblje, da tamo uspijevaju smokve, masline i vinova loza, 

Ličani obrađuju pomno svaki komadić plodne zemlje, ali to sve ne 
dostaje za život, pa moraju u svijet, naročito u Ameriku, da zarade koru 
hljeba. Visoki su to i čvrsti ljudi, koji obavljaju i najteže poslove, pa lako 
nađu zarade. 

Naša je država poslije oslobođenja od Madžara i Nijemaca dovršila 
kroz Liku željeznicu, koja ide od Ogulina preko Gospića i Gračaca u 
Dalmaciju do Splita na moru. Iza Gračaca željeznica se dosta visoko uspne 

na planinu, a prolazi i kroz više tunela. Ta je željeznica od velike koristi 
za ono područje. 


' More. 


Sa stanice Plase ugledaju putnici, koji se voze željeznicom iz Za- 


greba u Sušak, po prvi puta naše divno Jadransko more. Svakome, 


iko ga prviput vidi, otme se usklik čuđenja i divljenja. Uz krivudastu 
obalu nanizali se u Hrvatskom primorju gradovi i sela, a po nemirnoj 
morskoj pučini, punoj otoka, plove parobrodi i barke, 


Veličanstveno je more i kad je tišina i kad se uzburka. Za tišine režu 


ribarske lađice i veliki parobrodi kao staklo glatku površinu, a za jugovine 
i za bure udaraju valovi silnom snagom o obale: voda se razbija u bezbroj 
kapljica, pjeni se, buči, krši litice i drobi kamenje polagano, ali stalno već 
tisuće i tisuće godina. 


Putnički prarobod ,Karađorđe", 


Velika je vrijednost mora za svaki narod, a osobito za naš, jer ono 
otvara našoj trgovini čitav svijet, U sebi opet krije more veliko blago: ribe, 
spužve, koralje, sol i drugo, a ljeti pruža odmora i zdravlja domaćim lju- 
dima i strancima, koji dolaze na naše more, da se tu odmore i da se 
nagledaju njegovih ljepota. Je li onda čudo, da su se već od davnine otimali 
tuđinci za tim našim blagom. Ali hrvatski junački pradjedovi stoljeća su 
hrabro odbijali nasrtaje tuđinaca na svoje more. Danas je opet more naše, 


opet se na njemu vije naša zastava. Otvoren nam je put po njemu u 
čitav svijet. 


We 

Hrvatsko Primorje. 


Kad se sa stanice Plasa spusti vlak vijuga- 
jući se niz kršna brda i stigne do Sušaka, eto 
nas na obali sinjega mora. Sušak nije veliki 
grad, ali je lijep, čist i uredan. Ulice su mu pro- 
strane, a u novije vrijeme bivaju sve življe, jer 
se tamo sve više razvija trgovina, 

Sušak ima svoju luku, gdje pristaju i 
veliki i mali brodovi, koji dovoze robu iz naših 
primorskih krajeva i iz čitavog svijeta. Trgovci 
tamo tovare robu na željeznicu i razvoze po ci- 
jeloj državi. Tako se uvozi k nama riža, kava, 
čaj, smokve, naranče i drugo, što raste u dru- 
gim ' rajevima svijeta. Ona roba, koje mi imamo 
u izobilju, tovari se tu na parobrode i izvozi u 
svijet. ' 

Na Sušaku ima nekoliko tvornica (na pr. tvornica tjestenine, papira 
i th d) i škola, Sušak ima da nam zamijeni Rijeku, veliki primorski 
trgovački grad, kojim danas vladaju Talijani, a od Sušaka ga dijeli samo | 
rječica Rječina. Iznad Sušaka diže se na brdu stari frankopanski grad 


Lađa Vila Velebita“', 


Bakar, 


Trsati zavjetna crkva Majke Božje trsatske, kamo Primorci mnogo hodo- 
časte, Kod Trsata su (6. 799.) Hrvati tako porazili franačkoga vođu Eriha, 
da je i on sam pao u boju. Sjeverno od Sušaka je kršno Grobničko 
polje, gdje je po narodnoj priči bila bitka s Mongolima. U onom malenom 
dijelu Istre, što nam je preostao, nalazi se gradić K astav. 

Iz Sušaka stignemo poslije kratkotrajne vožnje Riječkim zalje- 
vom u Bakarski zaljev, koji je s tri strane okružen većinom golim 
brdinama, pa treba da se dobrano uspinješ, dok stigneš na željezničku 
stanicu. Po bregovima ima mnogo vinograda. Tu se pravi slatko pjenušavo 
“vino »bakarska vodica«. U Bakru je nautička (pomorska) škola i 
realna gimnazija. Na izlazu iz zaljeva vidi se uz more stari frankopanski 
$rad i kupalište: to je već Kraljevica. U Kraljevici se grade brodovi, 
Crikvenica, Selce i Novi imaju lijepo uređena morska kupališta, 
pa ljeti dolazi onamo mnogo stranaca. Od Kraljevice do Novoga proteže 


Frankopanski grad u Kraljevici. 


se uporedo s morem plodna dolina Vinodol Blizu Novoga je Bribir 
u plodnoj vinodolskoj dolini, I u svima tim mjestima, osim u Selcu, imala 
je slavna porodica Frankopana svoje utvrđene gradove, koji još i danas 
stoje, 


Iz Novoga nas za kratko vrijeme parobrod doveze u Senj, gdje su 
nekoć bili glasoviti senjski uskoci, Senj ima prostranu luku. Tamo je sijelo 
katoličkog biskupa. Brdine nad Senjom su puste i gole, i idemo li dalje 
prema jugu, sve je veća pustoš. Uz more se postavio orijaški, ali pusti i 
ogoljeni Velebit; s morske strane pust, dok s ličke strane ima dosta 
šuma, Potpuna pustoš počinje od Karlobaga, pa ide sve do Dalmacije. 
Tu nema ni stabla ni grma ni trave — svud je golo stijenje, koje se strmo 
diže nad morem, 

Primorci nemaju velikih plodnih njiva, da ih oru, nego »oru more« 
t.j. love ploveći na čamcima i barkama morske ribe, ili služe na velikim 
brodovima kao odlični mornari i plove po čitavom svijetu. 

Već kod Bakra mogu se uz obalu vidjeti ljestve namještene koso 
prema moru; to su »tunere«, Na vrhu ljestava sjedi »stražar« i pazi, 
kad će tunji u mrežu. Tunji ili tune su ribe, koje plivaju u jatima, Kad su 
tunji u mreži, ribari pritegnu uže i stegnu mrežu, te pohvataju ribu, Lovina 
bude često obilna. Takovih »tunera« ima po cijelom Hrvatskom Primorju 


Omišalj. 


Uz ribarstvo bave se Primorci i vinogradarstvom, a uspijevaju 
tuismokve, koje se suše, te ponešto masline, iz kojih se preša ulje. 
Velik dio naših čestitih Primoraca odlazi u svijet, ali se ipak skoro svi 
vraćaju s. ušteđenim novcem svojoj rodnoj kući. Osim što su ribari i 
mornari Primorci su još i vješti zidari i klesari, 

Lijep prihod imaju Primorci i od stranaca, koji dolaze za vrućih ljetnih 
dana, da se kupaju u moru i da se odmaraju. Za njih su sagrađeni po 
primorskim kupalištima mnogi hoteli t. j. velike kuće, gdje takovi stranci 
imaju stan i hranu i svaku drugu udobnost, 

Krk. Uz Hrvatsko Primorje protegnuo se Krk, najveći naš otok, koji 
je dijelom plodan, a dijelom gol i kršan. Od Hrvatskog Primorja dijeli ga 


Špoljar: Zemljopis za IIL. razred. 3 

samo uski kanal, koji Primorci zovu poradi silne bure, koja tamo višeput 
duva, »Zlo vrijeme« (»Maltempo«). Na Krku ima mnogo vinograda, a 
smokava i maslina naći ćeš posvuda, Nekad su mu bili gospodari knezovi 
Frankopani, pa su se još do danas sačuvali njihovi gradovi kao na pr. u 
Krku i Omišlju. Lijepa su kupališta Baška, Aleksandrovo i 
Malinska, Vrbnik, koji nam je poznat iz narodne pjesme: »Vrbniče 
nad morem«, leži nasuprot Novome, koji je na hrvatskoj obali. 


Kupalište u Baški. 


Na otoku Krku kao i u Hrvatskom Primorju nose žene, osobito starije, 
crno odijelo, Vele, da je to od one davnine, kad nije bilo nijedne kuće, 
iz koje ne bi tko u morskim valovima našao smrt, U tim se krajevima 
govori čakavskim narječjem; mjesto »što« vele oni »ča«, a mjesto »dijete« 
vele »dite«, U crkvama se služba Božja vrši staroslavenskim jezikom, 


Osvrt na oblast Hrvatskog Krša i Hrvatskog Međurječja. 


Svi ti krajevi, koje smo dosada prošli, zovu se jednim imenom 
Hrvatska i Slavonija, a mogu se razdijeli u dvoje: 

1. Hrvatski Krš proteže se od Jadranskoga mora do Karlovca, To su 
skoro sami kršni krajevi, pa su stoga slabo rodni i naseljeni. Oskudijevaju 
na mnogo mjesta vodom, a podneblje je oštrije nego u drugim hrvatskim 
krajevima; samo je u Primorju toplo. Zato u Primorju uspijeva vinova 
loza, smokva i maslina, a u Lici i u Gorskom Kotaru jedva da i kukuruz 
sazre. Tu nema ni lijepih livada. Stoga ne hrane ljudi mnogo rogatoga 
blaga, već goje više koze i ovce, koje se lako veru po onim vrletnim stije- 
nama, U nekim predjelima ima mnogo šuma, osobito crnogoričnih, a drugdje 
opet nema dosta šume. Željeznice -su samo dvije: jedna ide preko Ogulina 

na Sušak, a druga od Ogulina kroz Liku u Dalmaciju, U Primorju služe 
mjesto željeznica parobrodi, 
Koje su u tome području gore? Rijeke? -Koja su važnija mjesta? Gdje 


* se kopaju rude? 


Narod na Kršu teško živi, pa traži zarade i u drugim krajevima; Tu 
žive sami Hrvati i Srbi. Siromašni su oni, ali čvrsti, radini i pošteni. Vole 
svoju rođenu grudu; idu u svijet, mnogi se vraćaju opet svome domu, ali 
mnogi nažalost ostanu u Americi zauvijek, ' 

Svi ti krajevi čine Primorsko-krajišku oblast, kojoj je 
sijelo u Karlovcu, gdje je i veliki župan. 

2. Hrvatsko Međurječje proteže se između Kupe, Save, Drave i Du- 
nava.* Tu su većim dijelom nizine, kojima teku Kupa, Sava i Drava, Dunav 
i njihovi pritoci. (Koji?) Gore su se smjestile nekako po sredini između : 
tih rijeka. (Koje?) Gore tu nijesu kršne i gole, već su obrasle šumom, a 
obronci su zasađeni vinovom lozom. U gorama ima kamenoga uglja, a i toplih 
vrela. (Gdje?) Podneblje je umjereno, zemlja plodna, uspijevaju sve vrsti 
žitarica, U zapadnim krajevima preteže kuruz, a u istočnima pšenica. Po- 
svuda ima bujnih livada, koje natapaju potoci; ti potoci dobivaju dosta 
vode iz šumom obraslih gora. Livade daju dobru hranu za lijepu i naprednu 
stoku, U Slavoniji ima mnogo krasnih hraštovih šuma. I voće uspijeva 
posvuda, osobito šljive, jabuke i grožđe. (Gdje?) Rodi svega više, nego što 
se tamo potroši, pa se suvišak prodaje i izvozi. Posvuda ima dobrih cesta 
i željeznica, d 

Ti su krajevi plodni i gusto naseljeni. Najnaseljenije je Hrvatsko 
Zagorje. I tu žive Hrvati i Srbi. Hrvati su katoličke vjere, a Srbi pravo- 
slavne. Većinom su ratari, a posvuda ima i zanatlija. (Gdje su tvornice?) 
Narod se odijeva u narodnu nošnju, koja je vrlo lijepa i slikovita. U Posa- 
vini grade kuće od drveta, a inače obično grade od opeke. Koja su 
znatnija mjesta u tim krajevima? 

U tim su krajevima tri oblasti: Zagrebačka sa sjedištem u Za- 
$rebu, Osječka sa sjedištem u Osijeku i Srijemska sa sjedištem u 
Vukovaru, ' 


* Istočni dio hrvatskog Međurječja zove se Slavonija. 


Dodatak. 


Oblast dinarskoga primorja“. 


Na Hrvatsko Primorje nastavlja se prema jugoistoku Dalmatinsko 
Primorje, uz koje se poredao čitav niz što većih što manjih otoka. 
I Dalmatinsko Primorje gorovito je kao i Hrvatsko Primorje, samo što 
uz samu obalu morsku nema onako visokih planina kao što je Velebit. 
Takova se planina tamo postavila u unutrašnjosti tih krajeva, a zove se 
Dinara. : ' 

U Dalmatinskom Primorju su posve slične prilike života kao i u 
Hrvatskom Primorju. I tu se bave ljudi ribarenjem i vrsni su mornari; i tu 
uspijevaju masline i smokve, samo još i bolje nego u Hrvatskom Primorju, 
jer ti krajevi leže južnije, pa je podneblje još toplije. Posvuda ima lijepih 
vinograda, ali polja, gdje bi uspijevalo pšenice toliko, da bi bilo dosta za 
stanovnike tih krajeva, nema ni tu. I tu su dakle stanovnici prisiljeni, da 
se dadu na more ili kao ribari ili kao mornari ili da se bave vinogradar- 
stvom i uzgajanjem smokava i maslina, a odlaze i u daleki svijet, 

U Dalmatinskom Primorju najveći je grad Split, koji je vezan sa 
Zagrebom željeznicom, koja ide preko Like. U splitsku luku dolazi mnogo 


brodova ne samo domaćih, nego i stranih, pa je tamo živa trgovina. Split 


je poznat već iz davnine, Znamo iz povijesti, da je tamo dao Ivan Rave- 
njanin prenijeti kosti sv. Dujma iz Solina u splitsku stolnu crkvu. Veći su 
primorski gradovi još Šibenik i Dubrovnik. 

U unutrašnjosti, koja se zove Dalmatinsko Zagorje, narod 


* živi slično kao u Lici, samo što tu nije onako oštro podneblje, već mnogo > 


* Napomena za učitelja. Prema nastavnom programu imadu se u III. 
razredu učiti i »susjedne prirodne geografske oblasti«. U IIL. razredu u 
onim školama, koje su u području međurječja i hrv. Krša, a to je vrlo 
opsežna geografska oblast, ne mogu se susjedne oblasti učiti u tančine, 
nego u glavnim crtama, To će se proširiti kasnije u IV, razredu. Svaka 
će škola dakako odabrati svoju susjednu geografsku oblast (na pr. Srijem 
— oblast panonske ravnice i oblast planina Zapadne Srbije), a drugo će 
zasad pustiti s vida, 

blaže, jer ti krajevi nijesu od mora odijeljeni onakovom planinom kakova 
je Velebit, U nižim predjelima podneblje je i posve blago. Kaošto Pri- 
morce hrani većinom more, tako Zagorce hrani polje, I ovdje ima nekoliko 
većih polja. Kroz Dalmatinsko Zagorje protječu rijeke Krka i Cetina, 
Na sjeveru teče Zrmanja, koja izvire u Lici, a južnije teče Neretva. 
Sve ove utječu u Jadransko more. 

Od davnine zovu se ovi krajevi Dalmacija. Nekad je tamo bilo sre- 
dište hrvatske države, a poslije su njome zavladali Mlečani i Turci, pa 
Austrija, dok nije opet došla s drugim posestrimama u jednu državu. 

Stanovnici su Hrvati, koji su katolici, a u Zagorju ima i Srba. 


Oblast dinarskih planina. 


S onu strane Une i Save prostiru se brdoviti krajevi, ali u njima 
gore nijesu gole, već su obrasle šumama. Uz Savu nasuprot hrvatskoj 
i slavonskoj Posavini još se stere ravnica, koju zovemo Bosanska Posavina, 
no što dalje prema jugu, tlo se sve više uspinje i krajevi su sve gorovitiji, 
Između tih brda probijaju se rijeke Vrbas, Bosna i Drina, koje 
sve utječu u Savu. Ti krajevi dakle imadu dosta vode, a i tlo nije loše, 
pa su plodni. Zato tu rode sve vrsti žita, a od voća osobito uspijevaju 
šljive (kao i u donjoj Posavini), Šljive tamo suše, pa ih trgovci kupuju 
i izvoze u druge zemlje. Po brdima opet nalazi stoka obilno paše. Stoka 
je niske pasmine. Ipak gospodarenje još nije onako napredno kao s ovu 
stranu Save, jer su ti krajevi bili još prije 50 godina pod Turcima. Veliku 
korist daju narodu i šume, koje sijeku i drvo izvoze, U gorama ima mnogo 
ruda, osobito željeza, Podneblje je oštro, jer su ti krajevi sa sjevera otvo- 
reni, pa je otvoren put sjevernim vjetrovima. ' 

Odavno se već ti krajevi zovu Bosna, a oni jugozapadni Hercegovina, 
Čuli smo, da je tamo nekoć kralj Stjepan Tvrtko osnovao jaku državu, 
no ta je poslije dospjela pod vlast Turaka, Svuda u tim krajevima stanuju 
Hrvati i Srbi, koji su vjere pravoslavne i rimokatoličke, ali mnogo ih je 
vjere Muhamedove, što je ostalo još iz doba, kad su tim krajevima vladali 
Turci. U tim krajevima najveći je grad Sarajevo, a u Hercegovini 
Mostar. Uz Vrbas leži Banjaluka. 

Jugozapadni dio toga područja, koji se zove Hercegovina, sličan je 
Lici, samo što je podneblje u njemu toplije. Krševit je i g6, pa je i 
neplodan, i zato narod tamo oskudijeva. 


Oblast planina zapadne Srbije. 


Srijemu s onu stranu Save leži također plodna nizina, no što dalje 
od Save, krajevi bivaju sve gorovitiji, dok ne prijeđu u vrlo visoke planine. 

Osim Drine dobiva Sava odatle još jedan oveći pritok — Kolubaru 
Čim se tlo više uspinje, tim i podneblje biva sve oštrije, a u najvećim 
visinama već je vrlo oštro; tu su duge zime i kratka ljeta, 

U ovim krajevima stanuju Srbi, koji su svi vjere pravoslavne. Bave 
se u nižim predjelima pretežno ratarstvom i siju sve vrsti žita. Osobito 
je plodna nizina uz Savu, koja se zove Srpska Posavina, te predjeli 
jugoistočno od te nizine, koji se zovu jednim imenom Šumadija. Plodna 
oje i nizina uz veliku rijeku Moravu, koja utječe u Dunav. Osim žita 
dobro uspijeva i voće, osobito šljive, koje se suše i tako osušene šalju u 
trgovinu, U gorskim se predjelima bave više stočarstvom, 

U tim su krajevima, u njihovu sjeverozapadnom dijelu, nastali prvi 


ustanci Srba, da oslobode svoju otadžbinu od Turaka, a na jugu nastala | 


je u davno doba srpska oblast Raška. 

Na utoku Save u Dunav leži Beograd, glavni grad naše kraljevine, 
Na Kolubari leži Valjevo, a na Istočnoj Moravi Kruševac, prije- 
stolnica kneza Lazara. Blizu utoka Morave u Dunav smjestilo se Sme- 
derevo na samom Dunavu, 


Oblast panonske nizine, 


Srijemu na sjeveru i sjeveroistoku prostire se s onu stranu Dunava 
nepregledna nizina. Ta je nizina isto tako plodna kao i Srijem, samo je 
mnogo veća. Kroz nju protječe Dunav, koji tamo prima velik pritok 
Tisu, Dunav se katkad razlije, pa nastane povodanj, koji nanese mnogo 
štete, Dio te nizine između Drave i Dunava zove se Baranja, između 
Dunava i Tise Bačka, a dio s onu stranu Tise zove se Banat. Svi su 
ti krajevi vanredno plodni; izvrsno rodi pšenica, pa kuruz, a osim toga 
grožđe i voće, Posvuda goje mnogo goveda, a i konji su im na glasu. Hrane 
i mnogo svinja. Svega toga imadu tamošnji gospodari na pretek, pa se 
zato mnogo i izvozi, osobito žita, goveda i svinja. 

Ti su krajevi, koji se jednim imenom zovu Vojvo Šina, do nedavna 
pripadali Madžarskoj kao i Međumurje, pa zato ima u njima uz Srbe i 
Hrvate i Madžara, a i Nijemaca, Najveći je grad u tim krajevima Sub o- 
tica, Velika su i mjesta: Sombor, Novi Sad (na Dunavu nasuprot 
Petrovaradinu), Veliki Bečkerek i Pančevo. 


Oblast jugoslavenskih Alpa. 


Hrvatskom Zagorju na sjeveru i zapadu leže brdoviti krajevi, koji 
su mnogo slični Zagorju, samo su im gore mnogo: više. U tim krajevima 
izvire Sava, tapas gore Triglava. Triglav je najviše brdo u našoj kra- 

ljevini, a pripada velikom gorju, koje se zove jednim imenom Alpe. Te 
su planine i u našoj državi vrlo visoke, no još su više tamo dalje na 
zapadu u tuđim državama. Prekrasni su to krajevi, pa stoga i dolazi onamo 
osobito ljeti mnogo svijeta, da u tim gorskim visinama na svježem uzduhu 
provedu vruće ljetne. dane i da se naužiju prirodnih krasota. Osobito su 
lijepi krajevi oko Bledskog jezera, koji ima u sredini otočić 
s crkvicom. 

U tim krajevima stanuju Slovenci, koji govore jezikom vrlo slićnim 
našem jeziku, Po njima se i zove čitav kraj Slovenija. I ovdje su 
plodne nizine uz rijeke Savu iDravu, pa se tu narod bavi ratarstvom, 
no u planinama bave se više stočarstvom. Stoka im je vrlo lijepa. U Slo- 
veniji ima i mnogo tvornica, 

Slovenci su svi rimokatoličke vjere. 

Najveći je grad u Sloveniji Ljubljana, leva koju protječe LI j u- 
bljanca, pritok Save. Na Dravi leži Maribor, također dosta velik 
grad. 

Onaj dio Slovenije, koji je uz naš Gorski Kotar, vrlo je sličan Gor- 
skom Kotaru, jer i on pripada Kršu ili Krasu, pa je i slabo plodan. 

TISAK ,TIPOGRAFIJE“ D. D. U ZAGREBU 


KNJIGE ZA OSNOVNE ŠKOLE 


ZA IL IIV. RAZRED: 


Šiller: Povijest SHS za osnovne škole. S 30 slika . . 
Šiller: Zemljopis SHS za osnovne škole, S 55 slika. 
špoljar: Zemljopis hrvatsko-slavonskog međurječja i hrvat 
skoga krša za III. razred, S 35 slika * 
Špoljar: Zemljopis kraljevine Srba, Hrvata i Blyensea za 

Šiller-Pinter-Pirnat: Čitanka za produžne škole (opetovnice), 

Glavnog Prosvjetnog Savjeta odobrilo Ministarstvo Pro- 
svjete odlukom od 19. XL 1927. O, N. Br, 80585. Jedina 
odobrena čitanka za opetovnice latinicom . 
Pevalek-Dabac: Računica za produžne škole (opetovnice), 
Po preporuci Glavnog Prosvjetnog Savjeta odobrilo Mini- 

Dežranceschi: Metoda početnoga one i pisanja te. put do 
slobodnih sastavaka 
Horvat: Diktati kao pravopisne. i gramatičke. vježbe od 
I—V. razreda : ro 
Markovac: Nacrti za muški ručni rad u I i JI. razredu, ; 

